Documenta

documenta er en toneangivende internasjonal kunstmønstring i Kassel, Tyskland. Utstillingen arrangeres hvert femte år, og ble første gang arrangert i 1955 som en del av det tyske Bundesgartenschau – den offisielle tyske hageutstillingen. 
Arnold Bode som selv var kunstner, kurator og professor, tok initiativet til den første utstillingen. Han ønsket å gjenreise den kulturelle bevisstheten i sin utbombede hjemby etter andre verdenskrigs lidelser. Videre ønsket han å introdusere moderne kunst for det tyske publikum etter at nazistene hadde stemplet denne kunsten som «entartet» eller degenerert. 
Tittelen «documenta» ble valgt fordi utstillingen skulle dokumentere og knytte kunsten til virkeligheten, og skape avstand til den historiserende akademismen som de totalitære statene hadde idealisert.

documenta regnes for å være en av de viktigste begivenhetene for samtidskunsten, og utstillingen blir møtt med enorm interesse fra både presse, profesjonelle utøvere i kunstverdenen og et stort publikum. documenta 11 i 2002 ble besøkt av over 650 000 publikummere i løpet av de hundre dagene utstillingen varte, mens documenta 12 i 2007 samlet 754 301 besøkende.
I 2017 ble documenta for første gang todelt og fordelt på to byer; den 8. april åpnet en utstilling i den greske hovedstaden Athen, og den 10. juni åpnet en utstilling som i sin helhet var viet samiske kunstnere fra Norge og Sverige.


== Nordiske kunstnere på documenta ==


=== 1959: documenta 2 ===
Den norske maleren Anna-Eva Bergman deltok på documenta 2 i 1959.


=== 1992: dokcumenta IX ===
Den norske billedkunstneren Olav Christopher Jenssen på documenta IX i 1992.


=== 2007: documenta 12 ===
Det norske rockebandet Kaizers Orchestra spilte under åpningsfesten for documenta 12 i juni 2007.


=== 2012: documenta 13 ===
I 2012 var arbeider av de norske kunstnerne Hannah Ryggen, Arne Nordheim, Aase Texmon Rygh, Matias Faldbakken og Toril Johannessen utstilt på documenta 13.


=== 2017: documenta 14 ===
På Documenta 14 i 2017 sørget seks samiske kunstnere for rekordstor norsk deltakelse på kunstmønstringen. Disse var Hans Ragnar Mathisen, Joar Nango, Máret Ánne Sara, Synnøve Persen og Iver Jåks. I gruppen av samiske kunstnere var også den svenske tekstilkunstneren Britta Marakatt-Labba.


== Liste over documenta-utstillinger ==
documenta 1, 16. juli – 18. september 1955, kunstnerisk leder Arnold Bode
documenta 2, 11. juli – 11. oktober 1959, kunstnerisk leder Werner Haftmann
documenta 3, 27. juni – 5. oktober 1964, kunstnerisk leder Arnold Bode
documenta 4, 27. juni – 6. oktober 1968, ingen kunstnerisk leder, men et kunstnerisk «råd» bestående av 24 personer
documenta 5, 30. juni – 8. oktober 1972, kunstnerisk leder Harald Szeemann
documenta 6, 24. juni – 2. oktober 1977, kunstnerisk leder Manfred Schneckenburger
documenta 7, 19. juni – 28. september 1982, kunstnerisk leder Rudi Fuchs
documenta 8, 12. juni – 20. september 1987, kunstnerisk leder Manfred Schneckenburger
documenta IX, 13. juni – 20. september 1992, kunstnerisk leder Jan Hoet
documenta X, 21. juni – 28. september 1997, kunstnerisk leder Catherine David
documenta 11, 8. juni – 15. september 2002, kunstnerisk leder Okwui Enwezor
documenta 12, 16. juni – 23. september 2007, kunstnerisk leder Roger M. Buergel
documenta 13, 9. juni – 16. september 2012, kunstnerisk leder Carolyn Christov-Bakargiev
documenta 14, 10. juni –  17. september 2017, kunstnerisk leder Adam Szymczyk.


== Referanser ==


== Eksterne lenker ==
(en) Documenta – kategori av bilder, video eller lyd på Commons Nedenstående lenker er på tysk:

Offisiell side til documenta10
Offisiell side til documenta11
Offisiell side til documenta12
Offisiell side til documenta-arkiver
Blogg om documenta 12
documenta Artikkel hos artinfo24.com